અર્જુનને વિશ્વરૂપ દર્શનની ઇચ્છા થાય છે. યોગેશ્વર તેને દિવ્યચક્ષુ આપે છે અને યોગબળથી પોતાનું વિશ્વરૂપ બતાવે છે. એ પ્રચંડ વિશ્વરૂપમાં અર્જુનને સચરાચર સૃષ્‍ટિનું દર્શન થાય છે. વિશ્વરૂપ ધારી શ્રીકૃષ્‍ણ કહે છે કે, ‘‘હું આ પૃથ્‍વીનો ભાર ઉતારવા પ્રવૃત્ત થયેલો સાક્ષાત કાળ છું. આ કૌરવો તો મારાથી ક્યારનાયે હણાઇ ચૂક્યા છે (તારે તો માત્ર ઔપચારિકતા જ નિભાવવાની છે)”. ઇશ્વરના આ દૈવી રૂપથી અંજાઇ ગયેલો અર્જુન પુનઃ તેમને મૂળ રૂપ ધારણ કરવા પ્રાર્થના કરે છે. શ્રીકૃષ્‍ણ પોતાનું માનવીય સ્‍વરૂપ પ્રકટ કરે છે.